Virallinen lehti nro L 326 , 22/12/2000 s. 0056 - 0062



Komission direktiivi 2000/81/EY, annettu 18 päivänä joulukuuta 2000, viljojen torjunta-ainejäämien enimmäismääristä annetun neuvoston direktiivin 86/362/ETY, eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta annetun neuvoston direktiivin 86/363/ETY sekä torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun neuvoston direktiivin 90/642/ETY liitteiden muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY(1), sellaisena kuin se on viimeksi muutettuna direktiivillä 2000/58/EY(2), ja erityisesti sen 10 artiklan, ottaa huomioon eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY(3), sellaisena kuin se on viimeksi muutettuna direktiivillä 2000/58/EY, ja erityisesti sen 10 artiklan, ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukein hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY(4), sellaisena kuin se on viimeksi muutettuna direktiivillä 2000/58/EY, ja erityisesti sen 7 artiklan, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(5), sellaisena kuin se on viimeksi muutettuna komission direktiivillä 2000/68/EY(6), ja erityisesti sen 4 artiklan 1 kohdan f alakohdan, sekä katsoo seuraavaa: (1) Uusi tehoaine spiroksamiini sisäällytettin direktiivin 91/414/ETY liitteeseen I komission direktiivillä 1999/73/EY(7) käytettäväksi ainoastaan sienitautien torjunta-aineena määrittelemättä kuitenkaan sellaisia erityisiä olosuhteita, jotka vaikuttavat kasvustoihin, joita voidaan käsitellä spiroksamiinia sisältävillä kasvinsuojelutuotteilla. (2) Mainittu liitteeseen I sisällyttäminen perustui sellaisen komissiolle toimitetun tiedon arviointiin, joka koski ehdotettua käyttöä viljojen ja viiniköynnösten sienitautien torjunta-aineena. Eräät jäsenvaltiot ovat toimittaneet viljojen ja viiniköynnösten käsittelyä koskevat tiedot direktiivin 91/414/ETY 4 artiklan 1 kohdan f alakohdan vaatimusten mukaisesti. Käytettävissä olevat tiedot on käyty läpi, ja ne riittävät tiettyjen jäämien enimmäismäärien vahvistamiseen. (3) Silloin kun lopullista tai väliaikaista jäämien enimmäismäärää ei ole vahvistettu yhteisön tasolla, jäsenvaltion on vahvistettava väliaikainen kansallinen jäämien enimmäismäärä direktiivin 91/414/ETY 4 artiklan 1 kohdan f alakohdan mukaisesti ennen käytön sallimista. (4) Kun spiroksamiini sisällytettiin direktiivin 91/414/ETY liitteeseen I, spiroksamiinin tekninen ja tieteellinen arviointi oli saatettu loppuun komission spiroksamiinia koskevana tarkastuskertomuksena 12 päivänä toukokuuta 1999. Tässä tarkastuskertomuksessa spiroksamiinin hyväksyttävä päiväsaanti (ADI-arvo) asetettiin 0,025 milligrammaan kilogrammassa painokiloa kohti päivässä. Spiroksamiinilla käsiteltyjen elintarvikkeiden kuluttajien elinikäinen altistuminen on arvioitu Euroopan yhteisössä kaytettävien menetelmien ja käytänteiden mukaisesti ottaen huomioon Maailman terveysjärjestön julkaisemat ohjeet(8), eikä tässä direktiivissä vahvistettava jäämien enimmäismäärä laskelmien mukaan ylitä hyväksyttävää päiväsaantia. (5) Akuutteja myrkytysvaikutuksia, jotka edellyttäisivät akuutin altistumisen viiteannoksen asettamista, ei havaittu spiroksamiinin sisällyttämistä direktiivin 91/414/ETY liitteeseen I edeltäneen arvioinnin ja käsittelyn yhteydessä. (6) Joidenkin maataloustuotteiden osalta spiroksamiinin käyttöolosuhteet oli jo määritetty tavalla, joka mahdollistaa jäämien loppulisten enimmäismäärien vahvistamisen. (7) On aiheellista asettaa jäämien väliaikaiseksi enimmäismääräksi analyysiherkkyyden alaraja neuvoston direktiivien 86/362/ETY, 86/363/ETY ja 90/642/ETY soveltamisalaan kuuluville tuotteille, joita ei ole sallittu, jotta taattaisiin kuluttajien riittävä suoja kyseisissä tuotteissa tai niiden pinnalla oleville jäämille altistumista vastaan. Tällainen yhteisön tasolla vahvistettava jäämien väliaikainen enimmäismäärä ei estä jäsenvaltioita vahvistamasta sprioksamiinille väliaikaista jäämien enimmäismäärää direktiivin 91/414/ETY 4 artiklan 1 kohdan f alakohdan ja direktiivin 91/414/ETY liitteen VI ja erityisesti siinä olevan B osan 2.4.2.3 kohdan mukaisesti. Neljää vuotta on pidettävä riittävänä ajanjaksona, jonka kuluessa spiroksamiinin tulevat käyttöalat suurimmalta osaltaan vahvistetaan. Tämän ajan jälkeen jäämien väliaikaisten enimmäismäärien pitäisi muuttua lopullisiksi. (8) Yhteisö on antanut komission direktiiviluonnoksen tiedoksi WTO:lle, jonka huomautukset on otettu huomioon direktiivin viimeistelyssä. Komissio tutkii mahdollisuutta vahvistaa jäämien enimmäismäärät tuontia varten tietyille torjunta-aine/viljelykasvi -yhdistelmille sille toimitettujen hyväksyttävien tietojen pohjalta. (9) Kasveja käsittelevän tiedekomitean lausunto ja erityisesti sen torjunta-aineilla käsiteltyjen elintarvikkeiden kuluttajien suojelua koskevat neuvot ja suositukset on otettu huomioon. (10) Tämä direktiivi on pysyvän kasvinsuojelukomitean lausunnon mukainen, ON ANTANUT TÄMÄN DIREKTIIVIN: 1 artikla Lisätään direktiivin 86/362/ETY liitteessä II olevaan A osaan seuraavaa: ">TAULUKON PAIKKA>" 2 artikla Lisätään direktiivin 86/363/ETY liitteessä II olevaan B osaan seuraavat torjunta-ainejäämät: ">TAULUKON PAIKKA>" 3 artikla Lisätään direktiivin 90/642/ETY liitteeseen II tämän direktiivin liitteen sisältö. 4 artikla 1. Kun direktiivien 86/362/ETY, 86/363/ETY ja 90/642/ETY liitteessä II lueteltujen maataloustuotteiden spiroksamiinijäämien enimmäismäärät ilmoitetaan muodossa "(p)", se tarkoittaa, että määrät ovat väliaikaisia (p = provisional) direktiivin 91/414/ETY 4 artiklan 1 kohdan f alakohdan säännösten mukaisesti. 2. Neljä vuotta tämän direktiivin voimaantulon jälkeen liitteissä olevat spiroksamiinijäämien väliaikaiset enimmäismäärät lakkaavat olemasta väliaikaisia, ja niiistä tulee lopullisia direktiivin 86/362/ETY ja direktiivin 86/363/ETY 4 artiklan 1 kohdassa tai direktiivin 90/642/ETY 3 artiklassa tarkoitetussa merkityksessä. 5 artikla 1. Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 2. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 2001. Niiden on ilmoitettava tästä komissiolle viipymättä. 3. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viitaukset tehdään. 6 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä joulukuuta 2000. Komission puolesta David Byrne Komission jäsen (1) EYVL L 221, 7.8.1986, s. 37. (2) EYVL L 244, 29.9.2000, s. 78. (3) EYVL L 221, 7.8.1986, s. 43. (4) EYVL L 350, 14.12.1990, s. 71. (5) EYVL L 230, 19.8.1991, s. 1. (6) EYVL L 276, 28.10.2000, s. 41. (7) EYVL L 206, 5.8.1999, s. 16. (8) GEMS/Food Programme -ohjelman yhteistyössä elintarvikkeiden torjunta-ainejäämiä käsittelevän Codex-komitean kanssa laatimat ohjeet torjunta-ainejäämien ravinnon kautta tapahtuvan altistumisen arvioimiseksi. Maailman terveysjärjestön julkaisu, 1997 (WHO/FSF/FOS/97.7). LIITE >TAULUKON PAIKKA>